Kitab Suci Bocah nyuguhaké Yesaya Weruh Masa Depan
Ditulis déning: Edward Hughes Digambari déning: Jonathan Hay Dibesut déning: Mary-Anne S. Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Yesaya iku nabi. Tugase yaiku ngandhani wong-wong apa sing disabdake Gusti Allah. Wong-wong ora mesthi pengin ngrungokke Sabdane Gusti Allah, ning Yesaya ora tau nguciwani Gusti Allah. Yesaya nginjil ing jamane Yotam Akhas papat raja sing beda- beda. Uzia Hizkia
Raja Uzia mrentah tanah Yehuda saka kutha Yérusalèm. Awale, Gusti Allah mberkahi Uzia merga dhèwèké nindakke apa sing bener ana ing ngarsane Pangéran Yehuwah. Nanging Uzia banjur dadi sombong lan mandheg manut marang Gusti Allah. Dhèwèké banjur lara kusta lan urip dhéwé nganti mati.
Raja Uzia mrentah luwih saka 60 taun. Sawise seda, Yotam, anake, ngganteni lan ngasta paprentahan lawase pitulas taun. Gusti Allah mberkahi Yotam merga ngrungokke pangandikane Gusti Allah liwat Yesaya lan para nabi liyane.
Putrane raja Yotam yaiku Akhas. Nalika jumeneng raja, Akhas umure rong puluh taun, dene anggone mrentah ing Yérusalèm nembelas taun.
Akhas ora preduli marang Gusti Allah. Dhèwèké nyembah brahala lan allah palsu, lan mimpin akeh umate Gusti Allah nindakke sing padha. Senajan Yesaya ngelingke dhèwèké, Akhas ora ngrungokke prentahe Gusti Allah. Dhèwèké mati nalika umure mung 35 taun.
Gusti Allah mberkahi raja sabanjure, yaiku Hizkia, amarga dhèwèké nyingkirake kabeh brahala lan allah palsu, lan ndedonga marang Gusti Allah sing sejati. Wektu tentara mungsuh nyerang Yehuda, Hizkia ngerti tentarane ora kuwat kanggo menang. Dhèwèké njaluk Yesaya ndonga njaluk bantuane Gusti Allah.
Nabi Yesaya ngirim pesen iki marang raja. "Mangkene pangandikane PANGÉRAN YEHUWAH: Aja wedi marang mungsuh iki ... Aku bakal ngalahke ... " Ora let suwe, Gusti Allah ngusir tentara mungsuh tanpa Hizkia nglawan.
Senajan wong-wong ing sakiwa tengene ora mikirke bab Gusti Allah, Yesaya tansah kelingan marang Gusti Allah.
Sawijining dina, dhèwèké duwe sesanti, sing kaya ngimpi nanging Yesaya ora turu. Ing wahyu kuwi, Yesaya weruh sangking mulya lan sucine Pangéran Yehuwah.
"Sapa sing arep dakkirim?" Gusti Allah takon ing wahyu. "Niki kula. Kirima kula," wangsulane Yesaya. Dhèwèké gelem nindakake apa wae sing diprentahke Gusti Allah, lan lunga ngendi wae sing disuwun Gusti Allah.
Mungkin Yesaya ngira Gusti Allah bakal ngutus dhèwèké menyang wong-wong sing adoh sing durung krungu bab Gusti Allah. Nanging ora, Gusti Allah ora nindakake iku.
Gusti Allah dhawuh marang Yesaya supaya ngomong marang wong sebangsane. Dhèwèké kudu ngandhani wong Israèl yen Gusti Allah duka marang dosane.
Ana prekara liya sing kudu dikandake dening Yesaya marang wong sebangsane - bab-bab sing nggumunake babagan Pribadi sing bakal dadi penyelamat sing kuwat lan teka kanggo nylametake saka dosa lan saka kabeh mungsuh- mungsuhe.
Wong-wong Yahudi nyebut Pribadi iki "Mesias". Senajan padha ngarep-arep Gusti Allah bakal ngutus Mesias, nanging akeh wong sing urip kaya-kaya Mesias ora bakal teka.
Kabeh sing diomongke Yesaya bab Mesias wis ditulis ing kitabe. Senajan dhèwèké nulis prekara- prekara iki atusan taun sakdurunge kelakon, kabeh sing diomongke Yesaya bab Mesias bakal kelakon.
Yesaya ngabarke nek Gusti Allah dhéwé bakal maringi tandha. Yesaya kandha, "Ana prawan bakal nglairake anak lanang lan dijenengke Imanuel." Wong-wong ngerti Yesaya ngomongke bab Mesiase Gusti Allah merga ora mungkin wong wadon isih prawan tapi nduwe anak. Uga, jeneng Imanuel kuwi tegese Gusti Allah nunggil karo kita!
"Amarga Anak miyos kanggo kita, ana Putra kang wus kaparingake marang kita, lambanging paprentahan ana ing pamidhangane, lan asmane sinebut: Penasehat Elok, Gusti Allah kang prakosa, Rama kang Langgeng, Ratuning Katentreman. Yesaya yakin tenan nek janjine Gusti Allah bakal kelakon, dhèwèké ngomong kaya-kaya wis kelakon. Iki diarani nubuat.
Yesaya kandha nek Mesias bakal dadi gedhe lan nindakke sing agung. Gusti Allah uga ngandhani Yesaya supaya ngandhani wong-wong nek Mesias bakal nandhang sangsara lan dipateni. Yesaya mungkin mikir uga kepiye carane Mesias bisa dadi gedhe lan kuwat lan uga ringkih lan cilaka. Nanging Yesaya ora mbantah Gusti Allah - dhèwèké mung mbaleni apa sing didhawuhake dening Gusti Allah. Gusti Allah bakal mesthekake nubuate kelakon.
Mesias bakal teka - ora mung kanggo wong Yahudi. Gusti Allah ngandhani Yesaya nek Mesias bakal dadi "pepadhang kanggo bangsa-bangsa liya". Bangsa liya iku kabeh wong ing donya sing dudu Yahudi. Gusti Allah nresnani saben wong lan Mesias bakal teka kanggo mberkahi kabeh wong lan nggawa kawilujengan nganti pungkasaning bumi.
Yesaya Weruh Masa Depan Crita saka Pangandikané Gusti, Kitab Suci bisa digolèki ing Yesaya 1, 6, 7, 9, 53 "'Kawedharipun pangandika Paduka punika madhangi'." Jabur 119:130